Държавен вестник, бр. 102, 2006 г., стр. 35

Б Р О Й  102
Д Ъ Р Ж А В Е Н   В Е С Т Н И К
С Т Р .  35
МИНИСТЕРСТВО
НА ТРАНСПОРТА
НАРЕДБА № 59
от 5 декември 2006 г.
за управление на безопасността в железо-
пътния транспорт
Г л а в а  п ъ р в а
ОБЩИ РАЗПОРЕДБИ
Чл. 1. С наредбата се определят:
1. общите принципи за управление, регули-
ране и контрол върху безопасността в железо-
пътния транспорт;
2. обхватът на дейностите в системите за
управление на безопасността;
3. изискванията към кандидатите, условия-
та и редът за издаване на удостоверение за без-
опасност;
4. отговорностите между участниците в же-
лезопътната система по отношение на безопас-
ността на превозите;
5. общите цели, правилата, критериите, ме-
тодите, показателите, процедурите и оценките
за безопасност;
6. националните правила за безопасност и
изискванията към системите за управление на
безопасността;
7. категоризацията на произшествията в
железопътния транспорт;
8. редът за разследване на произшествията и
инцидентите, правата и задълженията при раз-
следването.
Чл. 2. (1) Тази наредба се отнася за железо-
пътната система в Република България и оси-
гурява хармонизирането с регулаторните струк-
тури по безопасността в Европейския съюз.
(2) Управлението и контролът по безопас-
ността на теснопътните железопътни линии
и жп линиите 3-та категория се осъществяват
от лицата, които ги управляват и стопанисват
в съответствие с изискванията по тази наред-
ба и издадени от тях правила, съгласувани с
Изпълнителна агенция “Железопътна адми-
нистрация”.
Чл. 3. Изпълнителна агенция “Железопът-
на администрация” създава условия за равно-
поставен достъп за кандидатите, желаещи да
участват в железопътния пазар, предоставя
необходимата информация и инструкции на
общодостъпно място за подпомагането им при
подаване на молби и документи за издаване на
удостоверения за безопасност.
Чл. 4. (1) Правилата за безопасност се въ-
веждат в съответствие с общи стандарти, оп-
ределени от “Технически спецификации за опе-
ративна съвместимост” (ТСОС), и са задъл-
жителни за всички участници в железопътния
транспорт.
(2) Общите показатели, общите методи, об-
щите цели и критерии за безопасност се пред-
лагат, допълват и изменят в съответствие с
препоръките на Европейската железопътна
агенция за уеднаквяване на стандартите за без-
опасност.
(3) Изпълнителна агенция “Железопътна
администрация” уведомява Европейската коми-
сия за всички изменения и допълнения на наци-
оналните правила за безопасност.
Чл. 5. (1) Управителите на железопътната
инфраструктура и превозвачите, както и лицата,
извършващи дейности по проектиране, строи-
телство, поддържане, ремонт и експлоатация на
железопътната инфраструктура и/или подвижен
железопътен състав, както и на компоненти на
оперативната съвместимост, отговарят за изпъл-
нение на изискванията за безопасност.
(2) Безопасната експлоатация на железопът-
ната система, контролът на рисковете, свърза-
ни с нея, и мерките за контрол на риска се осъ-
ществяват от управителите на железопътна
инфраструктура и превозвачите чрез системи-
те им за управление на безопасността.
(3) Отговорността на управителите на желе-
зопътната инфраструктура и превозвачите за
безопасното поддържане, експлоатация и уп-
равление на железопътната система не осво-
бождава от отговорност по тази наредба лица-
та, извършващи дейности по производство, дос-
тавка и монтаж на детайли и оборудване, както
и дейности, имащи пряко отношение към без-
опасността на системата.
Чл. 6. (1) Дейностите, свързани с безопас-
ността на превозите, се извършват от лица,
притежаващи свидетелство за заемане на
длъжност и удостоверение за положен изпит,
издадени по реда на Наредба № 56 от 2003 г.
за изискванията, условията и реда за обуче-
ние на кандидатите за придобиване или приз-
наване на правоспособност за длъжностите
от железопътния транспорт и реда за провеж-
дане на изпитите на лицата от персонала,
отговорен за безопасността на превозите (обн.,
ДВ, бр. 20 от 2003 г.; попр., бр. 59 от 2003 г.;
изм. и доп., бр. 94 от 2005 г.).
(2) За изпълнение на дейностите по ал. 1 се
назначават лица, притежаващи необходимата
професионална квалификация и документ за
необходимата правоспособност.
(3) Лицата по ал. 1 са длъжни да се явят на
изпит в едномесечен срок от назначаването им,
като се легитимират със свидетелството за за-
емане на длъжност.
Чл. 7. (1) Изпълнителна агенция “Железо-
пътна администрация” определя дейностите,
свързани с безопасността на превозите, за кои-
то се изисква правоспособност.
(2) Управителите на железопътната инфрас-
труктура, превозвачите и лицата, извършващи
дейности по строителство, ремонт, поддържа-
не и експлоатация на железопътната инфраст-
руктура и/или подвижния състав, представят за
одобрение в ИА “Железопътна администрация”
списъци с длъжностите, които се заемат от лица
със съответна правоспособност.